Приложение

към Решение № 2902-МИ

от 5 ноември 2015 г.

**МЕТОДИКА**

**за определяне на възнагражденията на членовете на ОИК**

**за заседания и дежурства**

1. Размерът на възнаграждението на членовете на ОИК за дежурства и за заседания, в които са участвали, за периода от 7 дни след обявяване на резултатите от изборите до следващите избори за общински съветници и кметове се определя на основата на средната брутна месечна заплата в обществения сектор за второто тримесечие на 2015 г. по предварителни данни на Националния статистически институт, като този размер се разделя на 22 работни дни.

2. Възнаграждението на председател на ОИК се определя така – 917 лв. се дели на 22 работни дни – 41 лв., увеличено с 10 на сто = 45 лв.

3. Възнаграждението на заместник-председател и секретар на ОИК е в размер на 90 на сто от възнаграждението на председател на ОИК – 40 лв.

4. Възнаграждението на член на ОИК е в размер на 85 на сто от възнаграждението на председател – 38 лв.